CELEX: 62013TN0450
Language: el
Date: 2013-08-23 00:00:00
Title: Υπόθεση T-450/13: Προσφυγή της 23ης Αυγούστου 2013 — CEDC International κατά ΓΕΕΑ — Fabryka Wódek Polmos Łańcut (WISENT VODKA)

19.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 304/23
            
         Προσφυγή της 23ης Αυγούστου 2013 — CEDC International κατά ΓΕΕΑ — Fabryka Wódek Polmos Łańcut (WISENT VODKA)
   (Υπόθεση T-450/13)
   2013/C 304/40
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: CEDC International sp. z o.o. (Oborniki Wielkopolskie, Πολωνία) (εκπρόσωπος: M. Siciarek, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Fabryka Wódek Polmos Łańcut S.A. (Łańcut, Πολωνία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 10ης Ιουνίου 2013 στην υπόθεση R 1734/2011-4,
            
         
               —
            
            
               να καταδικάσει το ΓΕΕΑ και την αντίδικο ενώπιον του τμήματος προσφυγών στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Εικονιστικό σήμα χρώματος κόκκινου, πράσινου, χρυσού και μαύρου, το οποίο αναπαριστά την εικόνα βοοειδούς και περιέχει τα λεκτικά στοιχεία «WISENT VODKA» για αγαθά της κλάσεως 33 — Αίτηση καταχωρίσεως κοινοτικού σήματος υπ’ αριθ. 7 044 472
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Πολωνικά σήματα υπ’ αριθ. 86 410, 80 990, 80 991, 46 050, 208 988, 125 911, 189 866, 208 090, 62 081 καταχωρισμένα για «οινοπνευματώδη ποτά» της κλάσεως 33· υπ’ αριθ. 5 585 138 κοινοτικό εικονιστικό σήμα χρώματος μαύρου και λευκού, το οποίο περιέχει το λεκτικό στοιχείο «ŻUBRÓWKA» και υπ’ αριθ. 6 215 719 κοινοτικό τρισδιάστατο σήμα χρώματος μαύρου και λευκού, το οποίο περιέχει το λεκτικό στοιχείο «ŻUBRÓWKA» και έχει καταχωριστεί για «οινοπνευματώδη ποτά (εκτός μπίρας)» της κλάσεως 33
   
      Απόφαση του τμήματος ανακοπών: Έκανε δεκτή την ανακοπή και απέρριψε την αίτηση καταχωρίσεως κοινοτικού σήματος
   
      Απόφαση του τμήματος προσφυγών: Ακύρωσε την προσβαλλόμενη απόφαση και απέρριψε την ανακοπή
   
      Προβαλλόμενοι λόγοι: Παράβαση του άρθρου 8, παράγραφοι 1, στοιχείο β', και 5, του κανονισμού (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (1).
   
      (1)  ΕΕ L 78, σ. 1.